Առաջին համաշխարհային պատերազմը սկսվելուց հետո երկրում զորահավաք հայտարարվեց: Չնայած Ստամբուլում բոլորը դրա մասին էին խոսում, զորահավաքի ազդեցությունն ավելի շատ գյուղերում էր զգացվում: Փողոցներում կրկին թմբուկ զարկելով բղավում էին՝ զորահավա՜ք: Հայ երիտասարդներին այդ ժամանակ տարան բանակ: Երեք հարյուր հազարից ավելի մարդ: Սկզբում այղ բոլոր զինվորներին զենք էին տվել, մուսուլման տարեկիցների պես: Բայց կարճ ժամանակ անց պահանջել էին զենքերը հանձնել: Ի տարբերություն մուսուլման զինվորների՝ հայերին ընդգրկեցին հատուկ բանվորական գումարտակներում: Ասում էին, որ այդ որոշումը էնվեր փաշան է կայացրել, ասել է. «Զինվորական ճանապարհների համար բանվորների կարիք ունենք»: